# Marions

Marions (Marions en francés) qu'es ua comuna gascona de Vasadés administrada pr'eu departament de Gironda de la region de Navèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Marions :
| | Cauvinhac | Macelhas |
| Lavasan | | Silhàs ? |
| L'Èrm e Musset | Gualada | Sent Martin de Curton (Òut e Garona) |

## Toponimia

Las fòrmas ancianas son Marianarum (Duces ~ et Sillanarum), en latin, en 60 av. J-C, Marions (duo vicina oppida - et Syllas), shens data. La prononciacion es [ma'rjuns]. Marions es pas un derivat deu nom de la Verge Maria, mès representa *Marianos [fundos], que mia a *Marians, modificat en Marions per atraccion d'un diminutiu deu pichon nom Maria.
Las duas atestacions venen de Chronicon Vazatense (Cronica de Vasadés), Archius Istorics de Gironda, XV, p. 15. Cau préner dab prudéncia ua fòrma escrita en Vasadés, avant l'arribada de Juli Cesar ! Mès tot s'esclarzís en sabent que la Cronica es pas un document d'epòca. Sembla ua compilacion escrita au sègle XVI o XVII per Hieronimo-Geraldo Puteano (Jeròni Guiraud Deupug, o deu Pug), archidiague de la diocèsi de Vasats. Cau acordar au mot oppidum lo sens de « plaça fòrta » shens idèia de « lòc haut », compte tengut deu relèu planèir de las comunas de Marions e de Silhàs (o Silàs), emèi enqüèra i a un dobte sus la localizacion de talas fortalessas, coneishudas setze sègles après que las bastiguèn - ipoteticament. Observaràn qu'un lòc nommat en latin Sillan- seré vengut Sir-, ua rason de mèi de dobtar de la valor istorica deu document. Empacha pas que Marions sia versemblablament l'ancian maine de Marius, dab lo sufixe -onem, com Mariau es Marius + sufixe gallés -avum (o sufixe latin -anum, dab ua evolucion posteriora).

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Adeline Portet | | cap d'entrepresa |
| març 2008 | 2014 | Gilles Larrey | | |
| març de 2001 | 2008 | Marie-Josée Gondellon | divèrs dreta | |
| | 2001 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Granhòs; es adara deu canton deu Sud Gironda.

## Demografia

modificar « persona »  v · d · m 
Evolucion demografica Populacion comunala actuala (2013): 184, totala: 210 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 477 | 509 | 495 | 495 | 513 | 508 | 525 | 515 | 486 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 470 | 442 | 448 | 432 | 431 | 452 | 433 | 446 | 400 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 373 | 375 | 341 | 296 | 300 | 285 | 268 | 279 | 263 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 231 | 193 | 189 | 193 | 158 | 171 | 188 | 190 | 190 192 |
| 2009 | 2010 |
| 190 192 | 187 189 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Comunas de Gironda

## Nòtas

* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 210-211
* ↑ http://gallica.bnf.fr/ark:/12148/bpt6k34114h/f44.image
* Portau de Gasconha